Document ID: /roh_data/filtered/fineweb-2-filterrobots_roh.jsonl.gz/9815

Mintga di duain enfin a 1'700 persunas survegnir il vaccin en il nov center en la chapitala grischuna. En il medem mument pon 12 persunas vegnir vaccinadas. Mintga 5 minutas arrivan sis novas persunas en il center. A disposiziun stat cunzunt il vaccin da Pfizer/Biontech sco er pitschnas quantitads dal vaccin da Moderna. Sco la media chantunala Marina Jamnicki ed il manader medicinal dal center, Gianfranco Zala han declerà vinavant, cuzza l'entir parcours tranter 30 e 45 minutas. Quai dependia sch'ins veglia anc discurrer cun ina media u in medi.
Dapi ils 22 d'avrigl pon tuttas persunas a partir da 16 onns s'annunziar per survegnir la vaccinaziun. Responsabel per manar quest center da vaccinar è il stab da crisa dal chantun. Quel ha organisà medis e medias ch'èn gia en pensiun, persunal da tgira e persunal d'administraziun.
Las preparativas
En il Telesguard ha RTR rapportà da las preparativas en la halla da citad a Cuira: